Затезањем односа између САД-а и Совјетског Савеза, односно демократског Запада и комунистичког Истока, 1950. долази до рата у Кореји и јапанске компаније које су некада производиле ратне потрепштине за јапанску војску, сада су то чиниле за америчку. Из тог разлога, убрзо после краја Другог светског рата на неки начин се одустаје од уништења заибацуа које поново постају потребне. Америчка војска од јапанских предузећа наручује опрему и возила, а касније и оружје, док се политика демилитаризације јапанске привреде суспендује.